เอกสารหมายเลข................

 **ประเด็นประชุมหารือ**

**เรื่อง การขอใช้ที่ดินบริเวณอาคารเฉลิมพระเกียรติ 75 พรรษา สมเด็จพระนางเจ้าสิริกิติ์พระบรมราชินีนาถ**

🙧🙧🙧🙧🙧🙧🙧🙧🙧

 ด้วยจังหวัดอ่างทอง โดยสำนักงานเกษตรและสหกรณ์จังหวัดอ่างทอง ได้รับการประสานจากหน่วยงานในสังกัดกระทรวงยุติธรรมพื้นที่จังหวัดอ่างทอง สำนักงาน ป.ป.ช. ประจำจังหวัดอ่างทอง และ ศูนย์คุ้มครองคนไร้ที่พึ่ง จังหวัดอ่างทองแจ้งความประสงค์ขอใช้พื้นที่อาคารเฉลิมพระเกียรติ 75 พรรษา สมเด็จพระนางเจ้าสิริกิติ์พระบรมราชินีนาถ และพื้นที่บริเวณอาคาร หมู่ที่ 8 ตำบลโพสะ อำเภอเมืองอ่างทอง จังหวัดอ่างทอง เพื่อก่อสร้างอาคารหน่วยงานในสังกัดกระทรวงยุติธรรม จำนวน 6 ไร่ อาคารสำนักงาน ป.ป.ช.ประจำจังหวัดอ่างทอง จำนวน 5 ไร่ และศูนย์คุ้มครองคนไร้ที่พึ่ง จังหวัดอ่างทอง จำนวน 2 ไร่

 โดยจังหวัดอ่างทอง ได้มอบหมายให้สำนักงานเกษตรและสหกรณ์จังหวัดอ่างทอง ดำเนินการจัดประชุมส่วนราชการที่เกี่ยวข้อง เพื่อหารือการขอใช้ที่ดินบริเวณอาคารเฉลิมพระเกียรติ 75 พรรษา สมเด็จ พระนางเจ้าสิริกิติ์พระบรมราชินีนาถ โดยมีรองผู้ว่าราชการจังหวัดอ่างทอง (นายรัฐฐะ สิริธรังศรี) เป็นประธาน การประชุม เมื่อวันที่ 11 มกราคม 2561 ณ ห้องประชุมสำนักงานเกษตรและสหกรณ์จังหวัดอ่างทอง โดยมีรายละเอียดที่สำคัญดังนี้

 บริเวณอาคารดังกล่าวเป็นที่ดินสาธารณะ สำนักพระราชวัง เป็นผู้ขอใช้ประโยชน์ทั้งแปลงประมาณ 76 ไร่

 ผู้จัดการโครงการฟาร์มตัวอย่าง ฯ หนองระหารจีน ในฐานะผู้แทนของสำนักพระราชวัง ได้ประสานทางสำนักพระราชวัง เรื่องมีส่วนราชการขอใช้พื้นที่อาคารเฉลิมพระเกียรติ 75 พรรษา สมเด็จพระนางเจ้าสิริกิติ์พระบรมราชินีนาถ และพื้นที่ในอาคารดังกล่าว ซึ่งสำนักพระราชวังไม่ขัดข้องในการที่มีส่วนราชการเข้าไปขอใช้ประโยชน์ในพื้นที่

 *โดยที่ประชุมมีมติ ให้ขอความเป็นชอบการขอเข้าใช้อาคารและใช้ที่ดินบริเวณอาคารเฉลิมพระเกียรติ 75 พรรษา สมเด็จพระนางเจ้าสิริกิติ์พระบรมราชินีนาถ กับที่ประชุมคณะกรรมการระดับจังหวัด เนื่องจากอาคารดังกล่าวยังไม่มีการแต่งตั้งคณะกรรมการในการบริหารจัดการ ตั้งแต่หลังจากก่อสร้างอาคารแล้วเสร็จ ทั้งนี้ ได้มอบหมายให้สำนักงานโยธาธิการและผังเมืองจังหวัดอ่างทอง วาดแผนผังอาคารของส่วนราชการ ที่ขอเข้าใช้ประโยชน์ในที่ดินดังกล่าว ซึ่งขณะนี้สำนักงานโยธาธิการและผังเมืองจังหวัดอ่างทอง ได้ดำเนินการเสร็จสิ้นแล้ว*

**ประเด็นพิจารณาเพื่อดำเนินการตามขั้นตอนการขอใช้พื้นที่อาคารเฉลิมพระเกียรติ 75 พรรษา**

**สมเด็จพระนางเจ้าสิริกิติ์พระบรมราชินีนาถ**

1. พิจารณาขอความเห็นชอบขอคืนพื้นที่บริเวณอาคารเฉลิมพระเกียรติ 75 พรรษา สมเด็จพระนางเจ้า

สิริกิติ์พระบรมราชินีนาถ (ที่สาธารณะ)จากสำนักพระราชวัง

1. พิจารณาขอความเห็นชอบผังแปลงการขอใช้ประโยชน์ที่สาธารณประโยชน์ บริเวณที่ตั้งของอาคารเฉลิมพระเกียรติ 75 พรรษา สมเด็จพระนางเจ้าสิริกิติ์พระบรมราชินีนาถ

🙧🙧🙧🙧🙧🙧🙧🙧🙧